'n Boer maak 'n plan: Skryf joune in! | Landbou
Die Nampo-oesdag vind ná die onderbreking as gevolg van covid-19 uiteindelik weer plaas en dit beteken jy kan weer jou boereplan inskryf!
Lees ook dié boereplanne hier op Landbou.com. Groot prysgeld is op die spel in vanjaar se kompetisie en met die Nampo-oesdag om die draai is dit tyd om jou planne agtermekaar te kry.
1. Ingeskrewe artikels moet by Graan SA NAMPO Oesdag uitgestal word.
2. Inskrywings sal slegs op die amptelike inskrywingsvorm aanvaar word.
3. Alle deelnemers sal na afloop van die NAMPO Oesdag deur Landbouweekblad gekontak word vir moontlike publikasie van die betrokke inskrywing in Landbouweekblad of op Landbou.com.
4. Die deelnemer is verantwoordelik vir die vervoer van sy plan voor en n die kompetisie, tensy anders met Omnia Nutrilogie ooreengekom.
5. Graan SA, Omnia Nutrilogie en Landbouweekblad aanvaar geen aanspreeklikheid vir enige verliese tydens deelname aan die kompetisie nie.
6. Wenners moet tydens die prysuitdeling op Donderdag 19 Mei 2022 teenwoordig wees. Afwesigheid van hierdie geleentheid sal tot gevolg h dat prysgeld verbeur word.
7. Geen items wat kommersieel bemark word of in die proses van registrasie is, mag ingeskryf word nie.
8. Die inskrywings van gepatenteerde items wat in 'n nuwe inskrywing omskep word, sal slegs toegelaat word as dit nie kommersieel beskikbaar is nie.
9. Die beoordelaars se beslissing is finaal en geen mondelinge of skriftelike kommunikasie sal hieroor gevoer word nie.
10. Die beoordelaars sal pryse na hul diskresie toeken en inskrywings diskwalifiseer sou dit nie gepas wees na hulle oordeel nie.
11. Deelnemers kan meeding in die afdelings soos hierbo uiteengesit.
12. Inskrywings moet Graan SA voor of op Maandag 9 Mei 2022 bereik.
13. Inskrywings moet op die terrein wees om 14:00 op Vrydag 13 Mei 2022. 'n Afskrif van die inskrywingsvorm moet saam met die plan by die ingangshek getoon word om toegang te verkry. Geen inskrywings sal sonder hierdie bewys op die terrein toegelaat word nie.
14. Geen inskrywings mag voor Saterdag 21 Mei 2022 van die terrein verwyder word nie.
15. Alle inskrywings word vir die duur van die NAMPO Oesdag as permanente uitstallings beskou. As 'n bakkie bv. gebruik word om te demonstreer hoe 'n plan werk, mag die bakkie nie van die terrein verwyder word nie.